**Ministru kabineta noteikumu projekta “Latgales speciālās ekonomiskās zonas teritoriju platība, tās teritoriju robežu noteikšanas un aktualizēšanas kārtība un kritēriji” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| **1.** | Pamatojums | Ministru kabineta noteikumu projekts “Latgales speciālās ekonomiskās zonas teritoriju platība, tās teritoriju robežu noteikšanas un aktualizēšanas kārtība un kritēriji” (turpmāk – Noteikumu projekts) izstrādāts saskaņā ar Latgales speciālās ekonomiskās zonas likuma (turpmāk - Latgales SEZ likums) 3. panta otro daļu un 4. panta trešo daļu.  Noteikumu projekta izstrādes termiņš noteikts ar Ministru prezidenta M.Kučinska 2016.gada 8.jūlija rezolūciju Nr. 12/SAN-1080, nosakot uzdevumu izpildes kontroles termiņu – 2017.gada 31.marts. |
| **2.** | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts pēc būtības risina divus galvenos uzdevumus, kur pirmais no tiem ir Latgales speciālās ekonomiskās zonas teritoriju platības noteikšana.  Saskaņā ar Latgales SEZ likuma 3.panta otro daļu, Noteikumu projekta pielikumā noteikta katras Latgales plānošanas reģionā ietilpstošās pašvaldības teritorijas platība, kurai var tikt piešķirts speciālās ekonomiskās zonas statuss. Šāda teritoriju platība noteikta, balstoties uz Latgales plānošanas reģiona attīstības padomes 2016.gada 29.jūlija sēdē pieņemto lēmumu Nr.1.1. Cita starpā Latgales SEZ likuma 6.panta 5.punkts nosaka, ka Latgales plānošanas reģiona attīstības padome nosaka kritērijus, pēc kuriem starp pašvaldībām sadalāmas teritoriju platības, kurām var tikt piešķirts speciālās ekonomiskās zonas statuss. Latgales plānošanas reģiona attīstības padome lēmumu pieņēmusi, balstoties uz šādiem kritērijiem:   * 1. nacionālas nozīmes centriem līdz 2500 ha;   2. nacionālas nozīmes centram ar darbojošos speciālo ekonomisko zonu 250 ha;   3. pašvaldībām ar reģionālās nozīmes centru un pašvaldībās ap nacionālas nozīmes centriem līdz 2000 ha;   4. pašvaldībās ar novada nozīmes centru un pārējās pašvaldībās līdz 700 ha.   Pēc atbilstoša Latgales plānošanas reģiona attīstības padomes lēmuma saņemšanas, Vides aizsardzības un reģionālās attīstības ministrija sagatavoja Noteikumu projektu, lai virzītu apstiprināšanai Ministru kabinetā.  Otrais no Noteikumu projektā risinātajiem uzdevumiem ir Latgales speciālās ekonomiskās zonas teritoriju robežas noteikšanas un aktualizēšanas kārtība un kritēriji.  Noteikumu projekta ietvaros paredzēta kārtība, kādā Latgales speciālās ekonomiskās zonas pārvalde lemj par Latgales speciālajā ekonomiskajā zonā iekļaujamo katras pašvaldības teritoriju un tās robežām. Proti, Latgales speciālās ekonomiskās zonas pārvalde pieņem lēmumu par konkrētu speciālās ekonomiskās zonas teritorijas atrašanās vietu pašvaldībā, nosakot konkrētās teritorijas robežas. Lai konkrēto teritoriju robežu noteikšana būtu pamatota, Latgales speciālās ekonomiskās zonas pārvaldei jāievēro Noteikumu projektā paredzētie kritēriji, par pamatu teritoriju robežu noteikšanai izvēloties aspektu, ka teritorijai ar speciālās ekonomiskās zonas statusu ir jārada labvēlīga ietekme uz attiecīgo teritoriju, pašvaldību. Latgales speciālās ekonomiskās zonas pārvaldei ir tiesības noteikt kritērijus papildu šo Noteikumu projektā jau minētajiem. Paredzēts, ka papildu Latgales speciālās ekonomiskās zonas pārvaldes noteiktie kritēriji jāatspoguļo Latgales speciālās ekonomiskās zonas pārvaldes nolikumā.  Vienlaikus Latgales speciālās ekonomiskās zonas pārvaldei tiek dotas tiesības anulēt speciālās ekonomiskās zonas statusu konkrētai teritorijai, ja tajā noteiktā laika posmā netiek radīta labvēlīga ietekme uz attiecīgo teritoriju, pašvaldību.  Lai speciālās ekonomiskās zonas teritoriju robežu noteikšanas process būtu atbilstošs mainīgajam pašvaldību un komersantu pieprasījumam, Latgales SEZ likumā noteikts, ka teritoriju robežas apstiprina ar Latgales speciālās ekonomiskās zonas pārvaldes lēmumu vispārīgā administratīvā akta ietvaros. |
| **3.** | Projekta izstrādē iesaistītās institūcijas | Latgales plānošanas reģiona administrācijas un Latgales plānošanas reģiona attīstības padomes speciālisti, kā arī ar vides aizsardzības un reģionālās attīstības ministra 2015.gada 19.jūnija rīkojumu Nr.167 “Par darba grupas izveidi speciālās ekonomiskās zonas statusa piešķiršanai papildus teritorijām Latgales plānošanas reģiona teritorijā” izveidotās darba grupas locekļi. |
| **4.** | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| **1.** | Sabiedrības mērķgrupas, kuras tiesiskais regulējums ietekmē vai varētu ietekmēt | Latgales plānošanas reģiona pašvaldības un komersanti, kas vēlas savu darbību uzsākt vai turpināt esošajā Latgales speciālās ekonomiskās zonas teritorijā. |
| **2.** | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| **3.** | Administratīvo izmaksu monetārs novērtējums | Noteikumu projekta īstenošanai papildu līdzekļi no valsts un pašvaldību budžeta nav nepieciešami.  Informācija par nepieciešamajiem pašvaldību budžeta līdzekļiem sniegta Latgales speciālās ekonomiskās zonas likuma izstrādē. |
| **4.** | Cita informācija | Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| **1** | Plānotās sabiedrības līdzdalības un komunikācijas aktivitātes saistībā ar projektu | Atsauce uz noteikumu projekta izsludināšanu Valsts sekretāru sanāksmē publicēta Vides aizsardzības un reģionālās attīstības mājas lapā (datums). |
| **2.** | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
| **3.** | Sabiedrības līdzdalības rezultāti | Sabiedrības priekšlikumi vai iebildumi nav saņemti. |
| **4.** | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| **1.** | Projekta izpildē iesaistītās institūcijas | Latgales plānošanas reģiona attīstības padome. |
| **2.** | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| **3.** | Cita informācija | Nav. |

*Anotācijas III, IV un V sadaļa – projekts šīs jomas neskar.*

Iesniedzējs:

Vides aizsardzības un reģionālās attīstības ministrs K.Gerhards

Vīza:

Valsts sekretārs R.Muciņš

2016.08.22. 9:49

767

D.Ziediņa

66016725, Dace.Ziedina@varam.gov.lv