*PROJEKTS*

**LATVIJAS REPUBLIKAS MINISTRU KABINETS**

2016.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

*Izdoti saskaņā ar Latgales speciālās ekonomiskās zonas likuma*

*3. panta otro daļu un 4. panta trešo daļu*

**Latgales speciālās ekonomiskās zonas teritoriju platība,**

**tās teritoriju robežu noteikšanas un aktualizēšanas kārtība un kritēriji**

**I nodaļa**

**Vispārīgie noteikumi**

1. Noteikumi nosaka katrai Latgales plānošanas reģionā ietilpstošajai pašvaldībai teritorijas platību, kurai var tikt piešķirts speciālās ekonomiskās zonas statuss, kā arī Latgales speciālās ekonomiskās zonas teritoriju robežu noteikšanas un aktualizēšanas kārtību un kritērijus.
2. Šo noteikumu izpratnē Latgales speciālās ekonomiskās zonas teritoriju var veidot Latgales plānošanas reģiona pašvaldības atbilstoši Latgales plānošanas reģiona teritoriālajam dalījumam, kas noteikts ar Ministru kabineta 2009. gada 5. maija noteikumiem Nr.391 “Noteikumi par plānošanas reģionu teritorijām”.

**II nodaļa**

**Latgales speciālās ekonomiskās zonas teritoriju platība**

1. Katras Latgales plānošanas reģionā ietilpstošās pašvaldības teritorijas platība, kurai var tikt piešķirts speciālās ekonomiskās zonas statuss, noteikta šo noteikumu pielikumā.
2. Vides aizsardzības un reģionālās attīstības ministrija (turpmāk – ministrija) pēc Latgales plānošanas reģiona attīstības padomes izvērtējuma par katras Latgales plānošanas reģionā ietilpstošās pašvaldības teritorijas platību, kurai var tikt piešķirts speciālās ekonomiskās zonas statuss no rezerves platībām un atbilstoši pieņemtajam lēmumam, normatīvajos aktos noteiktajā kārtībā sagatavo grozījumus šo noteikumu pielikumā, ievērojot nosacījumu, ka Latgales speciālās ekonomiskās zonas teritorija nedrīkst pārsniegt piecus procentus no Latgales plānošanas reģionā ietilpstošo pašvaldību teritoriju kopējās platības.

**III nodaļa**

**Latgales speciālās ekonomiskās zonas teritoriju robežu noteikšanas un aktualizēšanas kārtība un kritēriji**

1. Latgales speciālās ekonomiskās zonas pārvalde lemj par Latgales speciālajā ekonomiskajā zonā iekļaujamo katras pašvaldības teritoriju un tās robežām, atbilstoši šādai kārtībai:
   1. sagatavoto lēmuma projektu par Latgales speciālajā ekonomiskajā zonā iekļaujamo katras pašvaldības teritoriju un tās robežām elektroniskā veidā nosūta atzinuma sniegšanai ministrijai, kura ne vēlāk kā mēneša laikā no lēmuma projekta saņemšanas izvērtē lēmuma projekta atbilstību normatīvajiem aktiem, kas regulē Latgales Speciālās ekonomiskās zonas darbību;
   2. ja ministrijas atzinumā nav izteikti iebildumi par sagatavoto lēmuma projektu vai Latgales speciālās ekonomiskās zonas pārvaldei noteiktajā termiņā atzinums nav nosūtīts, lēmuma projekts tiek uzskatīts par saskaņotu.
2. Lēmuma projekta sagatavošanā par Latgales speciālajā ekonomiskajā zonā iekļaujamo katras pašvaldības teritoriju un tās robežām Latgales speciālās ekonomiskās zonas pārvaldei jāņem vērā vismaz viens no šo noteikumu 6.1. un 6.2. apakšpunktā minētajiem kritērijiem:
   1. teritorijas ekonomiskā atdeve (ieņēmumi valsts un pašvaldību budžetos attiecīgās komercdarbības rezultātā) pārsniedz paredzamo nodokļu atlaižu apjomu;

6.2. teritorijas īpašnieks Latgales speciālās ekonomiskās zonas pārvaldei sniedz apliecinājumu, kurā norāda ne mazāk kā nākamo 10 gadu periodam plānotās darbības teritorijas attīstībai un teritorijas plānoto ekonomisko atdevi, vismaz par šādiem rādītājiem:

6.2.1. plānotās privātās un publiskās investīcijas, kas tiks piesaistītas attiecīgajai teritorijai norādītajā laika posmā;

6.2.2. plānotais darbaspēka nodokļu apjoms norādītajā laika posmā;

6.2.3. citi plānotie ieņēmumi pašvaldības vai valsts budžetā norādītajā laika posmā no attiecīgās komercdarbības, kas tiks veikta teritorijā ar speciālās ekonomiskās zonas statusu.

1. Latgales speciālās ekonomiskās zonas pārvaldei, lai lemtu par Latgales speciālajā ekonomiskajā zonā iekļaujamo katras pašvaldības teritoriju un tās robežām, ir tiesības noteikt kritērijus papildu šo noteikumu 6.1. un 6.2.apakšpunktā minētajiem.
2. Latgales speciālās ekonomiskās zonas pārvalde lemj par papildu Latgales speciālajā ekonomiskajā zonā iekļaujamo katras pašvaldības teritoriju un tās robežām, balstoties uz Latgales plānošanas reģionā ietilpstošo pašvaldību un komersantu izteiktajiem pieprasījumiem.
3. Izmaiņas apstiprinātajās Latgales speciālajā ekonomiskajā zonā iekļautajās katras pašvaldības teritorijās un to robežās, Latgales speciālās ekonomiskās zonas pārvalde var veikt ne biežāk kā reizi trijos gados, vai kamēr ir spēkā Latgales speciālās ekonomiskās zonas kapitālsabiedrības noslēgtais līgums ar Latgales speciālās ekonomiskās zonas pārvaldi par ieguldījumu veikšanu attiecīgajā teritorijā.
4. Latgales speciālās ekonomiskās zonas pārvalde ir tiesīga anulēt speciālās ekonomiskās zonas statusu konkrētai teritorijai, ja trīs gadu laikā pēc speciālās ekonomiskās zonas statusa piešķiršanas izpildās vismaz viens no šiem apstākļiem:

10.1. tajā netiek veikta komercdarbība;

10.2. tajā netiek veiktas plānotās darbības teritorijas attīstībai;

10.3. tajā netiek sasniegts teritorijas plānotais ekonomiskās atdeves minimālais līmenis.

Ministru prezidents M.Kučinskis

Iesniedzējs: vides aizsardzības un reģionālās K.Gerhards

attīstības ministrs

Vīza: valsts sekretārs R.Muciņš

2016.08.22. 9:47

640

D.Ziediņa

66016725, Dace.Ziedina@varam.gov.lv